पहले फिल्में लोगों का सिर्फ मनोरंजन किया करती थीं लेकिन आज समय बदल चुका है और हम फिल्मों को केवल मनोरंजन के नजरिये से नहीं देखते बल्कि ये समाज से संवाद भी करती हैं। बर्लिन फिल्म फेस्टिवल में सिल्वर बीयर पुरस्कार जीतने वाली फिल्म द अदर साइड ऑफ होप दो घुमक्कड़ों की कहानी को बताती है खालिद एक युवा सीरियाई शरणार्थी है जो हेलसिंकी बंदरगाह में बेटिकट घुम रहा है और दूसरा विक्स्ट्रोम है जो सेल्समैन से रेस्त्रां चलाने वाला बन जाता है। वह खालिद को अपने रेस्त्रां से बाहर सोते हुए पाता है और उसे सफाईकर्मी के रूप में अपने यहां काम पर रख लेता है।